ddrg/super_eurlex huggingface dataset:
(7)

Diverzifikovaná stratégia financovania by mala Komisii poskytnúť väčšiu flexibilitu, pokiaľ ide o načasovanie a splatnosť jednotlivých transakcií financovania, a umožniť pravidelné a stabilné vyplácanie prostriedkov rôznym prijímateľským krajinám. Takáto stratégia by mala byť založená na združovaní nástrojov financovania. Tým by sa Komisii poskytla flexibilita, aby mohla platby prijímateľom organizovať nezávisle od trhových podmienok v čase vyplácania, a zároveň by sa znížilo riziko, že Komisia bude musieť získavať pevne stanovené sumy za nestálych alebo nepriaznivých podmienok.
(4)

Vykonávacie nariadenie (EÚ) č. 808/2014 by sa malo zrušiť s účinnosťou od 1. januára 2023. V súlade s článkom 154 ods. 1 nariadenia (EÚ) 2021/2115 by sa však malo naďalej uplatňovať na vykonávanie programov rozvoja vidieka podľa nariadenia (EÚ) č. 1305/2013 do 31. decembra 2025 a na výdavky, ktoré vznikli prijímateľom a ktoré platobná agentúra vyplatila v rámci uvedených programov rozvoja vidieka do 31. decembra 2025,
(4)

Vykonávacie nariadenie (EÚ) č. 641/2014 by sa malo zrušiť s účinnosťou od 1. januára 2023. V súlade s článkom 154 ods. 2 nariadenia (EÚ) 2021/2115 by sa však malo naďalej uplatňovať v súvislosti so žiadosťami o poskytnutie pomoci týkajúcimi sa rokov podávania žiadostí začínajúcich sa pred 1. januárom 2023.
(6)

Príslušné články vykonávacieho nariadenia (EÚ) 2017/892 a prílohy k nemu by sa preto mali vypustiť s účinnosťou od 1. januára 2023. V súlade s článkom 5 ods. 4 a článkom 5 ods. 6 písm. c) nariadenia (EÚ) 2021/2117 a v súlade s článkom 104 ods. 1 písm. a) bodmi ii) a iii) nariadenia (EÚ) 2021/2116 by sa však mali naďalej uplatňovať, pokiaľ ide o výdavky vzniknuté a platby vyplatené v súvislosti s operáciami vykonanými pred 1. januárom 2023 v rámci režimu pomoci v sektore ovocia a zeleniny a pokiaľ ide o operačné programy, ktoré naďalej fungujú do ich ukončenia, vrátane tých operačných programov, ktoré členské štáty schválili v roku 2022 v súlade s nariadením (EÚ) č. 1308/2013 a delegovaným nariadením Komisie (EÚ) 2017/891 (12) pred 1. januárom 2023.
(6)

Príslušné články delegovaného nariadenia (EÚ) 2017/891 a prílohy k nemu by sa preto mali vypustiť s účinnosťou od 1. januára 2023. V súlade s článkom 5 ods. 4 a článkom 5 ods. 6 písm. c) nariadenia (EÚ) 2021/2117 a v súlade s článkom 104 ods. 1 písm. a) bodmi ii) a iii) nariadenia (EÚ) 2021/2116 by sa však mali naďalej uplatňovať, pokiaľ ide o výdavky vzniknuté a platby vyplatené v súvislosti s operáciami vykonanými pred 1. januárom 2023 v rámci režimu pomoci v sektore ovocia a zeleniny a pokiaľ ide o operačné programy, ktoré naďalej fungujú do ich ukončenia, vrátane tých operačných programov, ktoré členské štáty schválili v roku 2022 v súlade s nariadením (EÚ) č. 1308/2013 a delegovaným nariadením (EÚ) 2017/891 pred 1. januárom 2023.
(4)

V záujme jasnosti a právnej istoty by sa delegované nariadenie (EÚ) č. 807/2014 malo zrušiť s účinnosťou od 1. januára 2023. V súlade s článkom 154 ods. 1 nariadenia (EÚ) 2021/2115 by sa však malo naďalej uplatňovať na vykonávanie programov rozvoja vidieka podľa nariadenia (EÚ) č. 1305/2013 do 31. decembra 2025 a na výdavky, ktoré vznikli prijímateľom a ktoré platobná agentúra vyplatila v rámci uvedených programov rozvoja vidieka do 31. decembra 2025,
(4)

V záujme jasnosti a právnej istoty by sa delegované nariadenie (EÚ) č. 639/2014 malo zrušiť s účinnosťou od 1. januára 2023. V súlade s článkom 154 ods. 2 nariadenia (EÚ) 2021/2115 by sa však malo naďalej uplatňovať v súvislosti so žiadosťami o poskytnutie pomoci týkajúcimi sa rokov podávania žiadostí začínajúcich sa pred 1. januárom 2023,
(8)

V prílohe VI k vykonávaciemu nariadeniu (EÚ) 2019/627 sa stanovujú praktické opatrenia týkajúce sa úradných kontrol produktov rybolovu v súlade s článkom 70 uvedeného vykonávacieho nariadenia. Konkrétne sú v nej vymedzené analytické metódy, ktoré sa majú použiť, ak organoleptické skúšky vyvolávajú pochybnosti o čerstvosti produktov rybolovu. EFSA vo svojom vedeckom stanovisku (9) identifikoval metódy, ktoré umožňujú rozlišovať medzi „čiastočne mrazenými“ rybami a predtým zmrazenými rybami komerčne označovanými ako „čiastočne mrazené“ ryby. Tieto analytické metódy by sa mali doplniť do prílohy VI k vykonávaciemu nariadeniu (EÚ) 2019/627, a preto by sa uvedená príloha mala zmeniť.
(4)

Preto je vhodné umožniť Únii poskytovať potrebné rozpočtové zdroje udržateľným a spoľahlivým spôsobom. Malo by sa to dosiahnuť rozšírením existujúceho mechanizmu vo forme rozpočtovej záruky Únie na pokrytie finančnej pomoci Ukrajine disponibilnej na roky 2023 a 2024. Tento mechanizmus by mal umožniť mobilizáciu až 100 % súm finančných záväzkov potrebných na splnenie záväzkov Únie týkajúcich sa splácania v rámci operácií vypožičiavania si prostriedkov a poskytovania úverov v prípade, že Únia nedostane od Ukrajiny splatnú platbu včas.
(9)

Komisia by mala Európskemu parlamentu a Rade podať správu o uplatňovaní všeobecných pravidiel prístupu do vôd uvedených v článku 5 nariadenia (EÚ) č. 1380/2013 pred uplynutím platnosti výnimiek. Uvedená správa by sa mala predložiť do 30. júna 2031.
(2)

V súlade s uvedenou prílohou je Francúzsko rozdelené na 25 územných jednotiek. Na účely nariadenia (ES) č. 1217/2009 Francúzsko požiadalo o zlúčenie územných jednotiek ISPÚ Guadeloupe a Martinik do jednej územnej jednotky ISPÚ: Antilles françaises. Žiadosť je odôvodnená: poľnohospodárske podniky v oboch súčasných územných jednotkách ISPÚ majú veľmi podobné typy poľnohospodárskej činnosti (vysoká špecializácia na pestovanie ovocia, predovšetkým banánov, ako aj na pestovanie cukrovej trstiny a záhradníctvo) a zlúčenie jednotky Guadeloupe s jednotkou Martinik do jednej územnej jednotky ISPÚ zabezpečí väčšiu vzorku so spoľahlivejšími výsledkami o typoch poľnohospodárskej činnosti. Dané zlúčenie by preto malo figurovať v zozname územných jednotiek ISPÚ stanovenom v prílohe I k nariadeniu (ES) č. 1217/2009.
(11)

Úrad uverejnil 27. mája 2021 svoju správu Technical Report on the notification of the coffee cherry pulp from Coffea arabica L. and Coffea canephora Pierre ex A.Froehner as a traditional food from a third country pursuant to Article 14 of Regulation (EU) 2015/2283 [Technická správa o oznámení dužiny kávových bobúľ Coffea arabica L. a Coffea canephora Pierre ex A.Froehner ako tradičnej potraviny z tretej krajiny podľa článku 14 nariadenia (EÚ) 2015/2283] (4) na základe oznámenia od spoločnosti Société de Produits Nestlé SA.
(6)

V tejto súvislosti by sa každé rádiové zariadenie používané v rámci starostlivosti o deti, rádiové zariadenie, na ktoré sa vzťahuje smernica 2009/48/ES, alebo nositeľné rádiové zariadenie, ktoré je schopné samo komunikovať cez internet, bez ohľadu na to, či komunikuje priamo alebo prostredníctvom nejakého iného zariadenia, malo považovať za rádiové zariadenie pripojené na internet. Napríklad implantáty by sa nemali považovať za nositeľné rádiové zariadenia, keďže sa nenosia na žiadnej časti ľudského tela ani na žiadnom oblečení, nepripútavajú sa na ne ani nevešajú. Implantáty by sa však mali považovať za rádiové zariadenia pripojené na internet, ak sú schopné samy komunikovať cez internet, bez ohľadu na to, či komunikujú priamo alebo prostredníctvom nejakého iného zariadenia.
(5)

Keďže kalibrácia koeficientu CMH v tabuľke 1 článku 15 nariadenia (EÚ) 2019/2033 už zohľadňuje riziko pre klientov spojené so správou peňažnej hotovosti, sumy zahrnuté do merania CMH by sa nemali zahŕňať do merania AUM. Navyše, aby sa zabránilo dvojitému započítaniu pri výpočte kapitálových požiadaviek, sumy, ktoré sa už zohľadnili pri meraní CMH, by sa nemali zahŕňať do merania ASA.
(6)

Vzhľadom na značnú mieru eliminácie účinných látok počas životného cyklu vývoja liekov a na to, že len časť účinných látok sa bude v Únii skúmať ako multinárodné účinné látky, informácie týkajúce sa bezpečnosti mononárodnej účinnej látky by mal posúdiť spravodajský členský štát. Tieto posúdenia spravodajským členským štátom by sa mali zaznamenávať spôsobom, ktorým sa zabezpečí transparentnosť a umožní kontinuita v prípade, že sa pôvodne mononárodná účinná látka stane multinárodnou účinnou látkou, napríklad rozšírením klinického skúšania na iný členský štát, alebo ak iný členský štát povolil klinické skúšanie, ktoré zahŕňa rovnakú účinnú látku. Keď sa mononárodná účinná látka stane multinárodnou, malo by sa využiť koordinované posudzovanie bezpečnosti.
(1)

Delegovaným nariadením Komisie (EÚ) 2016/2376 (2) sa stanovila výnimka z minimálnej ochrannej referenčnej veľkosti venušiek rodu Venus (Venus spp.) v talianskych pobrežných vodách geografických podoblastí 9, 10, 17 a 18 Všeobecnej rybárskej komisie pre Stredozemné more (GFCM), a to na celkovú dĺžku 22 mm na základe spoločného odporúčania Talianska, ktoré je jediným členským štátom s priamym hospodárskym záujmom vo svojich pobrežných vodách. Uplatňovalo sa od 1. januára 2017 do 31. decembra 2019.
1.

Časť B sa mení takto: a) Bod 1.3.2 ods. a) sa nahrádza takto: a) „plavidlá, ktoré lovia vlečnými sieťami na lov pri dne alebo záťahovými sieťami a ktorých úlovky tvorí viac ako 30 % homára štíhleho, používajú jeden z týchto výstrojov: i) panel so štvorcovými okami veľkosti 300 mm; plavidlá s celkovou dĺžkou do 12 metrov môžu používať panel so štvorcovými okami veľkosti 200 mm; ii) panel Seltra; iii) triediacu mriežku s rozstupom priečok 35 mm alebo podobnú sieť so selektívnou mriežkou (Netgrid); iv) koncový rukávec s okami veľkosti 100 mm s panelom so štvorcovými okami veľkosti 100 mm; v) duálny koncový rukávec s najvrchnejším koncovým rukávcom vyrobeným z typu T90 s veľkosťou ôk siete aspoň 100 mm, vybavený separačným panelom s maximálnou veľkosťou ôk 300 mm.“ b) Bod 1.4.2 sa nahrádza takto: „1.4.2. Na rybárske plavidlá, ktoré lovia vlečnými sieťami na lov pri dne alebo záťahovými sieťami v divízii ICES 7a (Írske more), sa uplatňujú tieto opatrenia: a) plavidlá, ktoré lovia vlečnými sieťami na lov pri dne alebo záťahovými sieťami s koncovým rukávcom s okami veľkosti ≥ 70 mm a < 100 mm a ktorých úlovky tvorí viac ako 30 % homára štíhleho, používajú jeden z týchto výstrojov: i) panel so štvorcovými okami veľkosti 300 mm; plavidlá s celkovou dĺžkou do 12 metrov môžu používať panel so štvorcovými okami veľkosti 200 mm; ii) panel Seltra; iii) triediacu mriežku s rozstupom priečok 35 mm; iv) sieť CEFAS so selektívnou mriežkou (Netgrid); v) vlečnú sieť s klapkou; b) plavidlá s celkovou dĺžkou ≥ 12 metrov, ktoré lovia vlečnými sieťami na lov pri dne alebo záťahovými sieťami a ktorých úlovky tvorí viac ako 10 % kombinácie pozostávajúcej z tresky jednoškvrnnej, tresky škvrnitej a rajovitých, používajú koncový rukávec s okami veľkosti 120 mm; Odchylne od písmen a) a b) sa povoľuje používanie alternatívneho rybárskeho výstroja za predpokladu, že výstroj poskytuje prinajmenšom rovnakú alebo vyššiu selektívnosť v prípade tresky škvrnitej, tresky jednoškvrnnej a tresky merlang. Tento výstroj musí spĺňať kritériá stanovené v článku 15 ods. 4, musí ho posúdiť výbor STECF a schváliť Komisia.“ c) Bod 1.6 sa nahrádza takto: „1.6. Opatrenia uvedené v bodoch 1.3 až 1.5 sa uplatňujú do 31. decembra 2023.“
(5)

Záväzky žiadateľa týkajúce sa splnenia kritérií oprávnenosti uvedené v článku 64 ods. 1 písm. c) nariadenia (EÚ) č. 1308/2013 a článku 4 ods. 1 delegovaného nariadenia (EÚ) 2018/273, ako aj toho, že s jeho žiadosťou sa nespája významné riziko zneužitia dobrého mena konkrétnych chránených zemepisných označení, sa majú skončiť 31. decembra 2030. Uvedená lehota, ktorá zodpovedá ukončeniu systému povolení na výsadbu viniča, by sa mala upraviť z dôvodu predĺženia režimu povolení na výsadbu viniča zavedeného v článku 61 nariadenia (EÚ) č. 1308/2013 nariadením (EÚ) 2021/2117. Z toho istého dôvodu by sa mali upraviť aj konečné dátumy pre určité záväzky týkajúce sa kritérií oprávnenosti v prílohách I a II k delegovanému nariadeniu (EÚ) 2018/273.
(9)

V článku 68 ods. 2a nariadenia (EÚ) č. 1308/2013 sa členským štátom poskytuje možnosť udeľovať povolenia na výsadbu na plochu, na ktorú sa vzťahujú práva na výsadbu, ktoré boli oprávnené na zmenu na povolenia na výsadbu, ale do 31. decembra 2022 neboli zmenené na povolenia. Dotknuté plochy by mali byť oznámené Komisii a členské štáty by mali mať možnosť ich doplniť čiastočne alebo celkovo do povolení na novú výsadbu v rokoch 2023, 2024 a 2025. Rozloženie udeľovania týchto povolení na obdobie troch rokov umožňuje členským štátom zohľadniť situáciu na trhu a rozložiť rozšírenie plochy na niekoľko rokov. Tak sa môže zabrániť prudkému zvýšeniu novej výsadby, ktoré by mohlo viesť k napätiu na trhu vo vzťahu k vstupom potrebným na založenie nových vinohradov a v súvislosti s uvedením nového viniča do výroby.
(3)

V hlave III kapitole II oddiele 3 pododdiele 2 nariadenia (EÚ) 2021/2115 sa stanovuje osobitná platba na bavlnu, na účely ktorej štyri členské štáty musia povoliť danú pôdu a odrody. Súvisiace podrobné pravidlá by mali stanoviť predmetné členské štáty. Postup pri daných povoleniach by sa však mal organizovať takým spôsobom, aby dotknutým poľnohospodárom umožňoval prijímať oznámenia týkajúce sa povolenia v dostatočnom časovom predstihu pred ďalšou sejbou. Navyše je vhodné stanoviť, aké minimálne informácie by dané oznámenia mali zahŕňať.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Bračko maslinovo ulje“ by sa mal zapísať do registra,
(229)

V tejto súvislosti Komisia pripomína, že čínski vyvážajúci výrobcovia si zachovali veľmi významný podiel na trhu Únie aj po uložení antidumpingových ciel, ako sa uvádza v odôvodnení 242. Ak by trh nebol atraktívny, takýto vysoký prienik by neexistoval. Platí to o to viac v prípade, keď sa uplatňujú dodatočné antidumpingové clá, keďže dovozné frankoceny na hranici Únie po preclení sú vyššie a vývoz do EÚ je tak drahší. Za takejto cenovej situácie by vývozcovia nepokračovali v predaji značných množstiev na neatraktívnom trhu. Komisia preto na základe zistení zhrnutých v odôvodnení 234 odmieta uvedené tvrdenie. Ak by uplynula platnosť antidumpingových ciel, čínski výrobcovia by mali možnosť zvýšiť svoj objem predaja a podiel na trhu v Únii.
(17)

Vykonávacím nariadením Komisie (EÚ) 2021/745 (7) sa obdobie platnosti schválenia fosmetu predĺžilo do 31. júla 2022, aby bolo možné dokončiť postup obnovenia schválenia pred uplynutím tohto obdobia. Vzhľadom na to, že rozhodnutie o neobnovení schválenia sa prijíma pred uplynutím uvedeného predĺženého termínu platnosti schválenia, by sa však toto nariadenie malo začať uplatňovať čo najskôr.
(46)

Značná miera vlastníctva čínskej vlády pretrváva najmä v odvetví ocele, ktorá je hlavnou surovinou na výrobu rúrových a potrubných tvaroviek. Mnohí z najväčších výrobcov sú vo vlastníctve štátu. Niektorí z nich sa konkrétne uvádzajú v „Pláne na prispôsobenie a modernizáciu oceliarskeho priemyslu na roky 2016 – 2020“. Čínska štátom vlastnená spoločnosť Shanxi Taiyuan Iron & Steel Co. Ltd. na svojom webovom sídle napríklad uvádza, že je „obrovským železiarskym a oceliarskym gigantom“, z ktorého „sa stal výnimočne rozsiahly železiarsky a oceliarsky komplex, ktorý je prepojený s podnikaním v oblasti ťažby železnej rudy, výroby, spracúvania, dodávok železa a ocele a obchodovania so železom a s oceľou (30)“. Ďalší významný čínsky štátom vlastnený podnik je spoločnosť Baosteel, ktorá sa zaoberá výrobou ocele a je súčasťou spoločnosti China Baowu Steel Group Co. Ltd. (predtým Baosteel Group a Wuhan Iron & Steel) (31). Hoci je podľa odhadov počet štátom vlastnených podnikov a súkromných spoločností v odvetví ocele v nominálnom vyjadrení takmer rovnaký, z piatich čínskych výrobcov ocele, ktorí patria do prvej desiatky najväčších svetových výrobcov ocele, sú štyria štátom vlastnené podniky (32). Hoci podiel desiatich najväčších výrobcov na celkovej produkcii odvetvia predstavoval v roku 2016 len približne 36 %, čínska vláda si zároveň v tom istom roku stanovila cieľ do roku 2025 konsolidovať 60 až 70 % výroby ocele približne do desiatich veľkých podnikov (33). Čínska vláda zopakovala tento úmysel v apríli 2019, keď oznámila vydanie usmernení o konsolidácii oceliarskeho priemyslu (34). Takáto konsolidácia môže zahŕňať nútené fúzie ziskových súkromných spoločností so štátom vlastnenými podnikmi, ktoré dosahujú horšie výsledky (35). Keďže čínski výrobcovia rúrových a potrubných tvaroviek nespolupracovali, presný pomer súkromných a štátom vlastnených výrobcov rúrových a potrubných tvaroviek nebolo možné určiť.
5.

Na účely použitia metódy výpočtu dostatočnej skladovacej kapacity vyhradenej pre odpad sa uplatňujú tieto ustanovenia: a) Prístavom zastavenia, ako sa uvádza vo formulári predbežného oznámenia o odpade stanovenom v prílohe 2 k smernici (EÚ) 2019/883, je prístav, do ktorého loď smeruje a do ktorého sa v súlade s článkom 6 smernice (EÚ) 2019/883 zasiela predbežné oznámenie o odpade; b) Nasledujúcim prístavom zastavenia je prístav, v ktorom sa má loď zastaviť po odchode, ako sa uvádza v bode 2.5 formulára predbežného oznámenia o odpade stanoveného v prílohe 2 k smernici (EÚ) 2019/883; c) Množstvo uvedené v šiestom stĺpci „Odhadované množstvo odpadu, ktoré vznikne v čase medzi oznámením a zastávkou v nasledujúcom prístave“ v bode 3 formulára predbežného oznámenia o odpade uvedeného v prílohe 2 k smernici (EÚ) 2019/883 sa vzťahuje na odpad, ktorý vznikol a ktorý sa má zneškodniť v prístavnom zbernom zariadení. Množstvá, ktoré možno zákonne vypustiť, sa nezahrnú do vykazovanej hodnoty.
(1)

Denný obchodný tok (DTF) sa vypočítava na základe objemu transakcií. Okolnosti vedúce k vyšším objemom obchodovania preto môžu prinútiť investičné spoločnosti obchodujúce na vlastný účet vrátane tvorcov trhu, aby obmedzili svoje obchodné činnosti. To môže viesť k riziku zníženej trhovej likvidity, ktorá by mohla narušiť finančnú stabilitu. V súlade s týmito okolnosťami by sa preto koeficienty K-DTF mali následne upraviť tak, aby neodrádzali od obchodných činností. Ak okolnosti vedú k nižšiemu objemu obchodovania, tieto úvahy sa neuplatňujú, a preto by úpravy koeficientov K-DTF mali vychádzať len z objemov obchodov, ku ktorým došlo počas období vysokej volatility.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Увс чацаргана/Uvs chatsargana“ by sa mal zapísať do registra,
(8)

Úrad 28. apríla 2021 prijal vedecké stanovisko „Safety of extended uses of UV-treated baker’s yeast as a novel food pursuant to Regulation (EU) 2015/2283“ [Bezpečnosť rozšíreného použitia pekárskeho droždia ošetreného UV žiarením ako novej potraviny podľa nariadenia (EÚ) 2015/2283] (8). Toto vedecké stanovisko je v súlade s požiadavkami článku 11 nariadenia (EÚ) 2015/2283.
(11)

Komisia posúdila všetky informácie, ktoré poskytol žiadateľ, a usúdila, že žiadateľ dostatočne preukázal splnenie požiadaviek stanovených v článku 26 ods. 2 nariadenia (EÚ) 2015/2283. Preto by údaje z testu reverznej mutácie baktérií, mikronukleového testu cicavcov in vitro, zo 14-dňovej štúdie orálnej toxicity u potkanov, z 90-dňovej štúdie orálnej toxicity u potkanov, uverejnené údaje o toxicite, údaje z validačnej štúdie prietokovej cytometrie a zo štúdie antimikrobiálnej rezistencie obsiahnuté v dokumentácii žiadateľa, na ktorých úrad založil svoj záver o bezpečnosti novej potraviny a bez ktorých by nemohol posúdiť novú potravinu, úrad nemal používať v prospech žiadneho následného žiadateľa počas obdobia piatich rokov od dátumu nadobudnutia účinnosti tohto nariadenia. Vzhľadom na to by sa počas uvedeného obdobia malo povoliť umiestňovať pasterizované baktérie Akkermansia muciniphila na trh v rámci Únie len žiadateľovi.
(3)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zápis názvu „Holsteiner Karpfen“ (CHZO) do registra chránených označení pôvodu a chránených zemepisných označení by sa mal zrušiť.
(3)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zápis názvu „Viande de porc, marque nationale grand-duché de Luxembourg“ (CHZO) do registra chránených označení pôvodu a chránených zemepisných označení by sa mal zrušiť.
(8)

V uvedenom stanovisku a v stanovisku s názvom „Scientific Opinion on the safety of dried yellow mealworm (Tenebrio molitor larva) as a novel food pursuant to Regulation (EU) 2015/2283 (11)“ [Vedecké stanovisko k bezpečnosti sušených lariev múčiara obyčajného (Tenebrio molitor) ako novej potraviny podľa nariadenia (EÚ) 2015/2283] úrad na základe obmedzených uverejnených dôkazov o potravinovej alergii súvisiacej s hmyzom takisto konštatoval, že konzumácia novej potraviny môže vyvolať primárnu senzibilizáciu a alergické reakcie na bielkoviny múčiara obyčajného. V súlade s odporúčaním úradu vykonať výskum alergénnosti lariev Tenebrio molitor Komisia v súčasnosti skúma spôsoby uskutočnenia potrebného výskumu. Vzhľadom na to, že doteraz bolo podľa údajov dostupných odvetviu zaoberajúcemu sa produkciou lariev múčiara obyčajného Tenebrio molitor (12) nahlásených len niekoľko prípadov alergických reakcií, ako aj vzhľadom na to, že doteraz nie sú k dispozícii údaje podložené výskumom a posúdené úradom, sa Komisia domnieva, že do únijného zoznamu povolených nových potravín by sa nemali zahrnúť žiadne osobitné požiadavky na označovanie týkajúce sa potenciálu lariev múčiara obyčajného Tenebrio molitor spôsobiť primárnu senzibilizáciu.
(2)

S cieľom zabezpečiť spoľahlivý mechanizmus presadzovania súladu a poskytnúť orgánom dohľadu nad trhom jednotné požiadavky na výber systémov, komponentov a samostatných technických jednotiek vozidiel na skúšky by sa mali stanoviť kritériá na stanovenie primeraného rozsahu kontrol na overenie súladu. Keďže kontroly na overenie súladu nemožno uplatňovať rovnakým spôsobom z dôvodu rozdielov v jednotlivých členských štátoch, pokiaľ ide o počet vozidiel, evidovaných vozidiel alebo počet sťažností, je dôležité, aby sa tieto kritériá vzťahovali na rôzne prvky, ktoré možno použiť v súlade so špecifikami daného členského štátu. Tieto kritériá by mali pre každý členský štát zahŕňať frekvenciu kontrol dokumentácie, počet evidovaných vozidiel a počet vykonaných skúšok.
(9)

Nemecko zastáva názor, že pri zápise názvu „Ceylon Cinnamon“ do registra ako CHZO by sa ochrana podľa článku 13 ods. 1 písm. b) nariadenia (EÚ) č. 1151/2012 vzťahovala aj na preklady, ktoré evokujú daný názov, a výraz „Cejlón“ by nemal byť súčasťou názvu týchto výrobkov. Zápis názvu „Ceylon Cinnamon“ do registra ako CHZO by teda ohrozil existenciu názvu „Ceylon Zimt“ a existenciu výrobkov, ktoré boli na nemeckom trhu legálne minimálne päť rokov pred dátumom uverejnenia žiadosti o zápis názvu „Ceylon Cinnamon“ do registra.
(3)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zápis názvu „Volailles de Loué“ (CHZO) do registra chránených označení pôvodu a chránených zemepisných označení by sa mal zrušiť.
(1)

V nariadení (EÚ) 2016/429 sa stanovujú pravidlá prevencie a kontroly chorôb, ktoré sa môžu prenášať na zvieratá alebo ľudí, vrátane pravidiel týkajúcich sa zriadenia a riadenia bánk Únie s antigénmi, vakcínami a diagnostickými činidlami. V súlade s článkom 48 ods. 1 uvedeného nariadenia môže Komisia zriadiť a zodpovedať za riadenie bánk Únie s antigénmi, vakcínami a diagnostickými činidlami na skladovanie a obnovu zásob antigénov, vakcín, inokula vakcín a diagnostických činidiel v súvislosti s chorobami zo zoznamu uvedenými v článku 9 ods. 1 písm. a), v prípade ktorých nie je zakázaná vakcinácia na základe delegovaného aktu prijatého podľa článku 47. Zriadením bánk Únie s antigénmi, vakcínami a diagnostickými činidlami by sa podporilo dosiahnutie cieľov Únie v oblasti zdravia zvierat, a to tým, že sa umožní rýchla a účinná reakcia v prípade potreby zdrojov uložených v týchto bankách, ak sa vyskytne choroba kategórie A, ako sa vymedzuje a kategorizuje vo vykonávacom nariadení Komisie (EÚ) 2018/1882 (2), a predstavovalo by to efektívne využitie obmedzených zdrojov.